155 
Meget interessant er endvidere Forfatterens Paavisning af, at 
Larverne, der fremkom af Æg af Frøer, der i Parring var fangne 
dels i en kold Region (Stubaier Alperne), dels i varmt Klima (Øst¬ 
kysten af Adria), frembød Forskelligheder, idet de førstnævnte havde 
forholdsvis store Skjoldbruskkirtler med mange, smaa Follikler, 
medens de sidstnævnte havde smaa Glandler med færre og store 
Follikler; Larver af Frøer, indfangede i lyskland, stod i saa Hen¬ 
seende midt imellem. 
GI. thyreoidea kan saaledes i meget høj Grad paavirkes ved 
ekstreme Temperaturforhold, og der kan efter vort nuværende Kend¬ 
skab ikke være Tvivl om, at de iagttagne Forstyrrelser med Hen¬ 
syn til Larvernes Vækst og Metamorfose delvis har været Følger 
af Thyreoideas abnorme Tilstand; paa den anden Side ei dei 
ingen Grund til at udelukke den Mulighed, at den skadelige Tem- 
peraturpaavirkning ogsaa kan have haft direkte Indvirkning paa 
andre Organers og ogsaa derigennem paa hele Dyrets Udvikling. 
Leo Adler’s Undersøgelser viser endvidere, at der kan findes 
Forskelligheder i GI. thyreoidea s Størrelse og Struktur hos Dyr al 
samme Art, men hjemmehørende under forskellige klimatiske For¬ 
hold; dette tyder atter paa, at ogsaa mindre Afvigelser i Tempera¬ 
turforhold end de ovenfor omtalte ekstreme (og formentlig ogsaa 
andre ydre Paavirkninger og Ernæringsforhold) kan udøve en Ind¬ 
virkning paa dette Organs Udvikling, Bygning og Funktion og der¬ 
igennem paa Dyrets Udvikling og Vækst; Dannelsen af stedlige 
Varieteter finder muligvis derigennem delvis sin Forklaring. 
Saa vidt jeg ved, foreligger der ingen Meddelelser om GI. thy- 
reoidea’s Forhold hos saadanne Frø- og Tudselarver, der under 
naturlige Forhold frembyder Uregelmæssigheder med Hensyn til 
Metamorfosens Indtræden og Forløb. I det følgende skal kort frem¬ 
føres Resultatet af de Undersøgelser, jeg har haft Lejlighed til at 
foretage. 
Frø- og Tudselarver, henhørende til samme Kuld og levende 
under samme Forhold, frembyder som bekendt som Regel stor 
Overensstemmelse med Hensyn til Vækst og Forvandlingens Ind¬ 
træden. GI. thyreoidea fremviser hos saadanne Larver ogsaa stor 
Overensstemmelse med Hensyn til Organets Størrelse, Folliklernes 
Størrelse og Antal, Epithelets Udseende og Colloidets Beskaffen¬ 
hed. Sammenlignes derimod Larver af samme Størrelse og Udvik- 
